b'\n_START_ARTICLE_\nNebraskas flag\n_START_PARAGRAPH_\nNebraskas flag er bl\xc3\xa5t med Nebraskas delstatssegl i gult placeret i midten. Flaget blev indf\xc3\xb8rt 2. april 1925._NEWLINE_Nebraskas segl blev antaget i 1867 samme \xc3\xa5r som Nebraska blev USA\'s 37. delstat. Det viser et jernbanetog k\xc3\xb8rende forbi bjergene i baggrunden. Et dampskib som sejler gennem floden Missouris vand. En enkelt hytte og bundter med h\xc3\xb8stet hvede symboliserer vigtigheden af nybyggere og landbruget. I forgrunden en smed arbejdende ved sin ambolt. P\xc3\xa5 toppen af seglet er et b\xc3\xa5nd med teksten "Equality Before the Law" og i den ydre ring st\xc3\xa5r teksten "Great Seal of the State of Nebraska, March 1st, 1867".'